Sven Lange (1868–1930)

**Sven Lange** (1868–1930; opprinnelig døpt *Svend*) var en dansk forfatter, dramatiker, teater- og litteraturkritiker.

## Forfatterdebut og utenlandsopphold
Sven Lange ble student i 1887, og debuterte som forfatter i 1893 med novellesamlingen *Engelcke og andre Fortællinger*. I perioden 1893–1900 oppholdt han seg utenlands, og var blant annet redaktør for satirebladet *[[Simplicissimus]]* i perioden 1896–1898.

Lange reiste i 1893 til Paris sammen med Knut Hamsun, og i Paris leide de seg begge inn på «et lite studenterhotell» på adressen 8, rue de Vaugirard. Hamsun har blant annet skrevet om Lange i et reisebrev som i 1897 ble publisert i ukebladet *[[Norsk Familie-Journal]]*, og som innledes slik:«En Morgen Sommeren 1894 blev jeg vækket av den danske Forfatter Sven Lange, der kom ind i mit Værelse i Rue de Vaugirard og sagde, at nu var der udbrudt Revolution i Paris.»Hamsuns fortelling med tittelen *Gaderevolution* ble senere utgitt i bokform som del av samlingen *Kratskog. Historiere og Skitser* (1903). At Sven Lange skrev skuespill skal også ha vært utløsende for at Hamsun begynte å skrive for scenen.

## Forfatterskap
Som ung skrev han en lang rekke fine, intime skuespill, deriblant *Iris eller den usaarlige Frue* (1897), *De stille Stuer* (1902), *Samson og Delila* (1909) og *Kærligheden og Døden* (1914). Romaner fra samme periode er *Hjertets Gerninger* (1900), *Sommerleg* (1902), *Barnets Gave* (1908) og *Fru Gerda og hendes Moder* (1915).

Senere ble han dansk oversetter av verkene til August Strindberg, og med dette arbeidet som inspirasjon skrev Lange flere tekster om dansk statskultur og kulturhistorie, dels som dramatikk, dels i novelleform. Eksempler på dette er *En Dag paa Hirschholm Slot* (1923) om Johann Friedrich Struensee, *Amor og Bacchus* (1926) om Knud Lyne Rahbek og Axel Heibergs tid, samt *De første Kampe* (1925) om Georg Brandes.

Mest innflytelse fikk Lange som kritiker: I 1929 ble et utvalg av anmeldelsene hans utgitt i to bind under titlerne *Meninger om Theater* og *Meninger om Litteratur*.

## Bibliografi

* 1893: *Engelche og andre Fortællinger* (noveller), Gyldendal
* 1896: *En Martyr. Komedie i tre Akter* (skuespill), Gyldendal
* 1897: *Kærlighedens Narre. Komedie i tre Akter* (skuespill), Gyldendal
* 1897: *Iris eller Den usaarlige Frue. Komedie i tre Akter* (skuespill), Gyldendal
* 1900: *Hjærtets Gjærninger* (roman), Gyldendal
* 1900: *De poetiske Vindmagere. Komedie i to Akter* (skuespill), Gyldendal
* 1902: *De stille Stuer. Skuespil i tre Akter* (skuespill), Gyldendal
* 1902: *En Forbryter. Skuespil i fem Akter* (skuespill), Gyldendal
* 1902: *Sommerleg*, Gyldendal – illustrert av Frants Henningsen
* 1903: *Kvindelykke. Skuespill i tre Akter* (skuespill), Gyldendal
* 1906: *De Umyndiges Røst. Komedie i tre Akter* (skuespill), Gyldendal
* 1907: *En Digters Kærlighed. Skuespil i fem Akter* (skuespill), Gyldendal
* 1908: *Barnets Gave*, Gyldendal
* 1909: *Samson og Dalila. En Tragikomedie i tre Akter* (skuespill), Gyldendal
* 1910: *Mens Dagene gaar. –. Studier og Skitser*, Gyldendal
* 1912: *Fru Majas Hævn. Komedie i fem Akter* (skuespill), Gyldendal
* 1912: *Pressen. Komedie i fem Akter* (skuespill), Gyldendal
* 1914: *Kærligheden og Døden*, Gyldendal
* 1915: *Fru Gerda og hendes Moder. Et Aar i Breve*, Gyldendal
* 1923: *En Dag paa Hirschholm Slot* (historisk roman), Gyldendal – om Johann Friedrich Struensee
* 1925: *De første Kampe* (roman) – om Georg Brandes
* 1926: *Amor og Bacchus* (roman) – om Knud Lyne Rahbek og Axel Heibergs tid

## Familie
Sven Lange var sønn av den danske legen og psykologen Carl Lange, og far til forfatteren Ib Lange samt lyrikeren og forfatteren Per Lange (1901–1991).

## Referanser